|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **5.** |
| **Mjesto i datum izvođenja aktivnosti:** |  | **Redni broj sata** | **22.** |
| **Nastavna tema:** | **Rizična ponašanja i posljedice na obrazovanje** | **Broj sati izvedbe:** | **1** |
| **Sadržaj koji se obrađuje:** | **Prevencija ovisnosti** |
| **Očekivanja međupredmetnih tema** | | | |
| osr A.2.2. Upravlja emocijama i ponašanjem.  osr B.2.4. Suradnički uči i radi u timu.  osr C.2.2. Prihvaća i obrazlaže važnost društvenih normi i pravila.  uku D.2.2. Suradnja s drugima  B.2.3.A Opisuje zdrave životne navike.  B.2.3.B Nabraja i opisuje rizike koji dovode do razvoja ovisničkih ponašanja. | | | |
| **Ključni pojmovi:** | rizična ponašanja | | |
| **Potrebno pripremiti:** | ploča, računalo, projektor, papir, pribor za pisanje | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razrednik/razrednica najavljuje da će se na današnjem satu govoriti o rizičnim ponašanjima. Pita učenike/učenice što podrazumijevaju pod rizičnim ponašanjem. Koja su rizična ponašanja uočili u životu ili školi?  **Središnji dio**  Učenici/učenice dijele se u manje skupine ili parove, ovisno o broju učenika. Svaka skupina bira jedno rizično ponašanje s popisa (Prilog 1). Pojam se može izabrati igranjem *čudnovati kotač*. (Prilog 2) Skupina opisuje izabrano rizično ponašanje, zapisuje koje su njegove posljedice te kako ga se može spriječiti. Nakon završenoga rada, predstavnici skupina iznose rezultate rada.  **Završni dio**  Zaključujemo zašto je važno prepoznati rizična ponašanja i posljedice toga ponašanja. Također, važno je shvatiti kakve posljedice rizično ponašanje ostavlja na naše obrazovanje. | | | |

**Prilog 1**

**Eksperimentiranje s cigaretama**

**Eksperimentiranje s drogom**

**Pijenje alkohola**

**Suprotstavljanje autoritetu**

**Neučenje**

**Markiranje**

**Kršenje pravila u kući i školi**

**Prekomjerno provođenje vremena na internetu**

**Prilog 2**

[**Rizična ponašanja, Čudnovati kotač**](https://wordwall.net/hr/resource/22324089)